b'\n_START_ARTICLE_\nTalant Duj\xc5\xa1ebajev\n_START_SECTION_\nIgra\xc4\x8dka karijera\n_START_PARAGRAPH_\nIgrao je na mjestu sredi\xc5\xa1njeg vanjskog napada\xc4\x8da. U karijeri je nastupao za moskovski CSKA, Teku Cantabriju, Nettelstedt, Minden i Ciudad Real. _NEWLINE_Biv\xc5\xa1i je sovjetski, ruski i \xc5\xa1panjolski reprezentativac. Sa Zdru\xc5\xbeenim sovjetskim timom je osvojio zlato na OI 1992., a sa Rusijom zlato na svjetskom prvenstvu 1993. godine. Sa \xc5\xa0panjolskom je osvojio srebro na europskim prvenstvima 1996. i 1998. te bron\xc4\x8dane medalje na europskom prvenstvu 2000. u Hrvatskoj i na OI 1996. i OI 2000._NEWLINE_Osvaja\xc4\x8d je brojnih europskih klupskih naslova. Dvaput je progla\xc5\xa1en za najboljeg igra\xc4\x8da godine u izboru IHF-a, 1994. i 1996. godine.\n_START_SECTION_\nTrenerska karijera\n_START_PARAGRAPH_\nOd 2005. do 2013. je radio kao trener u \xc5\xa1panjolskome klubu Ciudad Realu. Zbog ste\xc4\x8daja klub se raspao. Trenuta\xc4\x8dno je trener u poljskom Vive Targi Kielceu.'